সূত্র জানায়, গত ১ জানুয়ারি চট্টগ্রামের সদরঘাট এলাকা থেকে র‍্যাব গ্রেপ্তার করেছে দুই জঙ্গি আশফাকুর রহমান ও রাকিবুল হাসানকে। প্রাথমিক জিজ্ঞাসাবাদে তারা জঙ্গি তত্পরতায় যুক্ত থাকার কথা স্বীকার করেছে। এদিকে গত বছর ৫ সেপ্টেম্বর টাঙ্গাইলের এলেঙ্গা পৌরসভার মসিন্দা থেকে দুই ভাই নুরুল হুদা মাসুম ও মাজহারুল ইসলাম খোকনকে একটি ড্রোনসহ গ্রেপ্তার করা হয়। চট্টগ্রামে গ্রেপ্তার জঙ্গিদের সঙ্গে টাঙ্গাইলের জঙ্গিদের ঘনিষ্ঠতা ছিল বলে সূত্র দাবি করেছে।